RESOLUCIÓN do 4 de maio de 2023, da Xefatura Territorial de Pontevedra, pola que se modifica o anexo A da Resolución do 10 de marzo de 2023 pola que se aproba a renovación do Plan de aproveitamento específico da anguía na desembocadura do río Ulla para o ano 2023 (código de procedemento MT806B).
Consellería de Medio Ambiente, Territorio e Vivenda — III. Outras disposicións — 11/05/2023

Antecedentes.
Primeiro. Mediante a Resolución do 10 de marzo de 2023, da Xefatura Territorial de Pontevedra, aprobouse a renovación do Plan de aproveitamento específico da anguía na desembocadura do río Ulla para o ano 2023 (DOG núm. 55, do 20 de marzo).
Segundo. O anexo A da citada resolución establece a relación de embarcacións e tripulantes autorizados a participar neste plan.
Terceiro. O día 2 de maio de 2023 o patrón maior da Confraría de Pescadores Santiago Apostol de Carril solicitou que se excluíra do plan, da embarcación Tilocha Primera (VILL-3ª-3-21), a Antonio Pesado Romay por estar de baixa médica e que se incluíse a María del Carmen Portas Gago.
Cuarto. Este cambio de tripulantes non supón un aumento do esforzo pesqueiro respecto do xa aprobado.
Fundamentos de dereito.
Primeiro. A normativa de aplicación para a resolución deste procedemento vén determinada polo Decreto 130/2011, do 9 de xuño, polo que se regula a pesca profesional da anguía nas augas continentais competencia da Comunidade Autónoma de Galicia, pola Lei 2/2021, do 8 de xaneiro, de pesca continental de Galicia, (DOG núm. 9 do 15 de xaneiro), e polo Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais (DOG núm. 106, do 4 de xuño).
Segundo. O artigo 9 do Decreto 130/2011 dispón que se poderán renovar os plans de aproveitamento específico de anguía por períodos dun ano, sempre que se cumpran as condicións e cos informes previstos nos puntos dous e tres do dito artigo.
Terceiro. Segundo o Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia, e o Decreto 42/2019, do 28 de marzo, polo que se establece a estrutura orgánica da Consellería de Medio Ambiente, Territorio e Vivenda, corresponde a esta consellería, a través da Dirección Xeral de Patrimonio Natural, a ordenación, a conservación, a protección, o fomento e o aproveitamento sustentable dos recursos cinexéticos e piscícolas nas augas continentais.
Resolución.
Visto o exposto e tendo en conta o informe favorable do Servizo de Patrimonio Natural, acórdase modificar o anexo A da Resolución do 10 de marzo de 2023, da Xefatura Territorial de Pontevedra, pola que se aproba a renovación do Plan de aproveitamento específico da anguía na desembocadura do río Ulla para o ano 2023 e no que se establece a relación de embarcacións e tripulantes para participar no dito plan.
O anexo A do plan de aproveitamento queda substituído polo anexo desta resolución.
Contra a presente resolución poderase interpoñer recurso de alzada ante a conselleira de Medio Ambiente, Territorio e Vivenda, no prazo de 1 mss dende a publicación desta segundo o recollido nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Pontevedra, 4 de maio de 2023
– Confraría de Pescadores Santiago Apóstol de Carril.
Total: 11 embarcacións-24 tripulantes.
– Confraría de Pescadores Virxe do Carmen de Rianxo.
Total: 7 embarcacións-13 tripulantes.